**แนวทางการเขียนข้อเสนอ
โครงการวิจัยเพื่อขอรับทุนสนับสนุน**

การเขียนข้อเสนอโครงการต้องทำในสิ่งที่ถนัดและทำในสิ่งที่สนใจ ต้องมีความสอดคล้องกับยุทธศาสตร์,ความสอดคล้องกับนโยบาย,คุณค่าของโครงการวิจัย,ผลผลิตจากการวิจัย

**“การพัฒนาโจทย์งานวิจัย”** **ต้องเริ่มจากสิ่งที่สนใจ ศึกษาหาข้อมูลเชิงลึกไม่ว่าจะเป็นปัญหาชุมชน ท้องถิ่น หรือ ผู้ประกอบการ(นักวิจัยเข้าไปช่วยเหลือแก้ไขปัญหาในเรื่องที่นักวิจัยท่านนั้นถนัด) หาแหล่งทุนที่สามารถสนับสนุนกิจกรรมจากโจทย์วิจัย ให้โจทย์วิจัยเป็นเครื่องมือในการพัฒนาองค์ความรู้ และที่สำคัญเป็นการพัฒนาคน โดยเฉพาะนักศึกษาของมหาวิทยาลัย**ฯ

**การแบ่งส่วนของแบบฟอร์ม**

* **ชื่อโครงการวิจัย** (ภาษาไทย) และ (ภาษาอังกฤษ)
	+ **เป็นส่วนที่มีความสำคัญมากของข้อเสนอโครงการ**
	+ **ตั้งชื่อเรื่องให้ดูน่าสนใจ**
	+ **ตั้งชื่อเรื่องให้สอดคล้องกับโครงการวิจัย**
	+ **ตั้งชื่อเรื่องให้สอดคล้องกับนโยบาย/ยุทธศาสตร์**
	+ **ตั้งชื่อให้ดูมีความเป็นไปได้ (ในทางวิชาการ)**
	+ **ใช้คำสำคัญ (keyword) ที่น่าสนใจประกอบในชื่อโครงการ**
* **ชื่อแผนงานวิจัย** (ภาษาไทย) และ (ภาษาอังกฤษ)
	+ **ชื่อโครงการใหญ่ (หากเสนอขอเป็นโครงการชุด)**
	+ **ชื่อโครงการวิจัยภายใต้แผนงานวิจัย**
* **ส่วน ก : ลักษณะโครงการวิจัย**
	1. **โครงการวิจัยใหม่**
	2. **โครงการวิจัยต่อเนื่อง :** ให้ระบุจำนวนระยะเวลาที่ทำวิจัยทั้งหมด (ปีที่ 2 เป็นต้นไป) ระบุปีงบประมาณที่เสนอขอว่าเป็นปีที่เท่าใด พร้อมทั้งระบุรหัสโครงการวิจัย
* **ส่วน ข : องค์ประกอบในการจัดทำโครงการวิจัย**
	1. **ผู้รับผิดชอบ**
		+ **หัวหน้าโครงการ**
		+ **ผู้ร่วมงานวิจัย**
		+ **ที่ปรึกษาโครงการวิจัย**
		+ **หน่วยงานหลัก**
		+ **หน่วยงานสนับสนุน**(เลือกหน่วยงานสนับสนุนที่สูงกว่าหน่วยงานหลัก หรือ มีบุคลากร เครื่องมือ ที่มีความพร้อม หรืออยู่ใกล้เคียงกับหน่วยงานหลักเป็นหน่วยงานต้นสังกัดของที่ปรึกษาโครงการที่มีความเชี่ยวชาญ)
	2. **ประเภทการวิจัย**
		+ **การวิจัยพื้นฐาน (basic research)**
		+ **การวิจัยประยุกต์ (applied research)**
		+ **การวิจัยและพัฒนา (research and development)**
	3. **สาขาวิชาการของสภาวิจัยแห่งชาติ**
	4. **คำสำคัญ (keyword) :** เป็นคำสำคัญต่อชื่อเรื่อง หรือเนื้อหาของการทำวิจัย
	5. **ความสำคัญและที่มาของปัญหาที่ทำการวิจัย :** แสดงให้เห็นถึงความสำคัญที่จำเป็นต้องทำการวิจัยเรื่องนี้ (Motivation) (บทที่ 1 ในปริญญานิพนธ์นักศึกษา)
	6. **วัตถุประสงค์ของโครงการ :** ระบุให้ชัดเจนถึงวัตถุประสงค์ของโครงการ โดยเรียงลำดับความสำคัญเป็นข้อๆ โดยเชื่อมโยงกับ ความสำคัญและที่มาของปัญหา
	7. **ขอบเขตของโครงการ :** ระบุขอบเขตของการวิจัยในเชิงปริมาณ/เชิงคุณภาพ ที่เชื่อมโยงกับปัญหาที่ทำการวิจัย
	8. **ทฤษฎี สมมุติฐาน และกรอบแนวคิดของโครงการวิจัย :** แสดงทฤษฎีที่เกี่ยวข้อง โดยแสวงหาเหตุผลที่น่าจะเป็นไปได้จากทฤษฎีที่มีความเกี่ยวข้องกับเรื่องที่ทำวิจัย
	9. **การทบทวนวรรณกรรม/สารสนเทศ ที่เกี่ยวข้อง :** เป็นการทบทวนเอกสารที่เกี่ยวข้อง (reviewed literature) สำรวจ ตรวจสอบความคิดเห็นจากบุคคลที่เกี่ยวข้องกับงานวิจัยเพื่อหาความน่าจะเป็น และเป็นไปได้ จากทฤษฎีในสาขาวิชาการที่เกี่ยวข้อง
	10. **เอกสารอ้างอิงของโครงการวิจัย :** ระบุเอกสารที่ใช้อ้างอิง (reference) ของโครงการวิจัยตามระบบสากล
	11. **ประโยชน์ที่คาดว่าจะได้รับ :** แสดงความคาดหมายศักยภาพ/วิธีการ/แนวทางที่จะนำผลการวิจัยไปใช้ประโยชน์ทางด้าน 1) วิชาการ 2) นโยบาย 3) เศรษฐกิจ/อุตสาหกรรม 4) สังคมและชุมชน
	12. **แผนการถ่ายทอดเทคโนโลยีหรือผลการวิจัยสู่กลุ่มเป้าหมาย :** แสดงแผนการถ่ายทอดเทคโนโลยี โดยระบุกลุ่มเป้าหมาย วิธีการ ระยะเวลา สถานที่ และควรเสนอของบประมาณในส่วนนี้ด้วย
	13. **วิธีการดำเนินการวิจัย และสถานที่ทำการทดลอง/เก็บข้อมูล :** อธิบายขั้นตอนวิธีการทำวิจัย เช่นการเก็บข้อมูล กำหนดพื้นที่ ขั้นตอนและวิธีการในการวิเคราะห์ ระบุสถานที่ในการทำวิจัย/เก็บข้อมูล
	14. **ระยะเวลาทำการวิจัย และแผนการดำเนินงานตลอดโครงการวิจัย:** ระบุระยะเวลาที่ทำวิจัย โดยระบุเดือน ปีที่เริ่มต้นและเดือนปีที่สิ้นสุด รวมทั้งระบุขั้นตอนและระยะเวลาของแผนการดำเนินงาน (Gantt chart) โดยละเอียด
	15. **ปัจจัยที่เอื้อต่อการวิจัย ระบุเฉพาะปัจจัยที่ต้องการเพิ่ม:** ระบุรายละเอียดคุณลักษณะและความจำเป็นของอุปกรณ์ที่เอื้อต่อการวิจัยที่ต้องการเพิ่ม รวมถึงอุปกรณ์ที่ต้องเช่าหรือยืมจากหน่วยงานอื่นเพื่อการวิจัย
	16. **งบประมาณของโครงการวิจัย** แสดงรายละเอียดงบประมาณการวิจัย โดยจำแนกตามงบประเภทต่างๆ
	17. **ผลสำเร็จและความตุ้มค่าของการวิจัยที่คาดว่าจะได้รับ :** แสดงข้อมูลหรืออธิบายถึงผลผลิต (Output) ที่ได้จากงานวิจัย โดยสอดคล้องกับวัตถุประสงค์ของโครงการวิจัย และนำไปสู่การประยุกต์ใช้ความคุ้มค่าของงบประมาณ ซึ่งนำไปสู่ผลสำเร็จที่เป็นผลลัพธ์ (outcome) โดยระบุผลสำเร็จเป็น P / I / G
	18. **โครงการวิจัยต่อเนื่องปีที่ 2 ขึ้นไป** คำรับรองจากหัวหน้าโครงการวิจัยว่าโครงการวิจัยได้รับการจัดสรรงบประมาณจริงในปีงบประมาณที่ผ่านมา

ระบุว่าโครงการวิจัยนี้อยู่ระหว่างเสนอของบประมาณจากแหล่งเงินทุนอื่น หรือเป็นการวิจัยต่อยอดจากโครงการวิจัยอื่น